Juhász Péter a Facebook-oldalán, élő videóban jelentette be, hogy a mai nappal megszűnt az Együtt – a Korszakváltók Pártja.

"Ez nem jelenti azt, hogy a közösség valamilyen formában ne maradna együtt. Kialakult egy olyan értékközösség, amely úgy tűnik, nem kívánja feladni azt a hitet, elvet, szándékot, akaratot, amit az elmúlt években magáénak tudott. A közösség valamilyen formában ősszel újra fogja definiálni magát" – mondta a megszűnő párt elnöke.

Az Együtt volt az április választás egyik legnagyobb vesztese, 1 százalék alatti eredményük miatt még az állami kampánytámogatást is vissza kellett adniuk. A 150 millió forintos támogatást, a rengeteg támogatójuknak köszönhetően, végül vissza is fizetik jövő héten.

A párt kevésbé ismert alapítóival az Index készített interjút a választási kudarc után.

Nyitókép: Németh Sz. Péter/Index